**ИЗИСКВАНИЯ КЪМ ОФЕРТИТЕ**

**по процедура за избор на изпълнител с Публична покана с предмет:**

"Доставка на оборудване за въздушно заснемане и картографиране за нуждите на проект „Намаляване на уязвимостта, повишаване на адаптивността – базирано на дистанционни методи пилотно възстановяване на зелени площи в крайбрежни и градски територии от Черноморския регион“ – MoreAdapt, по програма Интеррег NEXT Черноморски басейн 2021-2027."

При изготвяне на офертата всеки кандидат трябва да се придържа точно към обявените от бенефициента условия.

Кандидатът в процедурата има право да представи само една оферта.

Офертата следва да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в поканата.

Офертите за участие в процедурата се изготвят на български език.

Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.

Лице, което участва в обединение или е дало съгласие и фигурира като подизпълнител в офертата на друг кандидат, не може да представи самостоятелна оферта. Едно физическо или юридическо лице може да участва само в едно обединение, което е кандидат по процедурата. Свързани лица по смисъла на § 1, т. 13 и 14 от допълнителните разпоредби на Закона за публичното предлагане на ценни книжа не могат да бъдат самостоятелни кандидати в една и съща процедура.

Кандидатите могат да променят, да допълват или да оттеглят своите оферти в рамките на определения срок за подаване на оферти.

**Офертата за участие в процедурата за избор на изпълнител с публична покана съгласно Чл. 5. (1) от ПМС4/2024г. трябва да съдържа най-малко:**

1. данни за кандидата за изпълнител, а когато е обединение, което не е юридическо лице, да представи копие от документ за създаване на обединението, както и информация за правата и задълженията на участниците, разпределението на отговорността между членовете и дейностите, които ще изпълнява всеки член на обединението;

2. техническо предложение за изпълнение на поръчката;

3. ценово предложение, а в случаите, когато процедурата е с обособени позиции, се представя ценово предложение за всяка позиция поотделно;

4. срок на валидност, когато е приложимо;

5. подизпълнителите, които ще участват при изпълнението на поръчката, вида и дела на тяхното участие, както и доказателства за поетите от тях ангажименти, ако кандидатът предвижда подизпълнители;

6. декларация по чл. 12, ал. 1, т. 1 от ПМС № 4/11.01.2024 г.;

7. други документи, в случай че са предвидени в публичната покана.

**Офертата се представя в запечатан непрозрачен плик от кандидата лично или от упълномощен от него представител, или по пощата с препоръчано писмо с обратна разписка.**

Върху плика кандидатът посочва:

1. име и адрес на Възложителя;

2. име, адрес за кореспонденция, телефон и по възможност - факс и електронен адрес на кандидата;

3. наименование на обекта на процедурата;

4. следното предписание: „Да не се отваря преди разглеждане от комисията за оценяване и класиране”;

При приемане на офертата върху плика се отбелязват поредният номер, датата и часът на получаване и посочените данни се записват във входящ регистър.

Напомня се на участниците в публичната покана, че офертата трябва да пристигне при Възложителя до посочения по-горе краен срок, дори ако е подадена по пощата или чрез куриерска услуга. В противен случай офертата ще бъде автоматично отхвърлена.

Средствата за доказване на спазването на крайния срок за получаване на оферти е пощенското клеймо в пощенската станция на Възложителя.

Други изисквания към офертите (посочени от бенефициента, предвид спецификата на конкретния обект на процедурата): НЕПРИЛОЖИМО

**Фондация „Виа Понтика“**

ЕИК: 176942493

Седалище: ул. Петрова нива № 20, с. Маринка, гр. Бургас, п.к. 8154

Офис Бургас: бул. „Иван Вазов“ № 1, ет. 2, офис № 1

тел: +359 89 851 5513

Представляващ: Ина Агафонова